**LIETUVOS RESPUBLIKOS VYRIAUSYBĖ**

**N U T A R I M A S**

1990 m. birželio 5 d. Nr. 199

Vilnius

**DĖL SPAUDINIŲ PRIVALOMŲJŲ EGZEMPLIORIŲ SIUNTINĖJIMO TVARKOS**

Lietuvos Respublikos Vyriausybė n u t a r i a:

1. Įpareigoti Respublikos poligrafijos įmones, taip pat įstaigas ir organizacijas, pavienius asmenis, turinčius dauginimo aparatų (toliau vadinami "spaustuvėmis"):

a) prieš atiduodant tiražą užsakovui, nemokamai išsiųsti iš pirmosios tiražo dalies jų gaminamų neslaptų spaudinių privalomuosius egzempliorius pagal priedėlį.

Jeigu leidinys spausdinamas už Respublikos ribų, privalomuosius egzempliorius siunčia leidėjas.

Nesiųstini tarnybinių dokumentų, griežtos apskaitos dokumentų, įvairių blankų, nuorašų privalomieji egzemplioriai.

Spausdinių privalomųjų nemokamų egzempliorių gamybos bei siuntimo išlaidos įskaitomos į spaudinių gamybos kainą;

b) privalomuosius mokamus egzempliorius bibliotekoms ir informacijos įstaigoms siųsti pagal Valstybinės tarpžinybinės bibliotekų komisijos prie Kultūros ir švietimo ministerijos patvirtintą sąrašą.

2. Spaudos kontrolės valdyba prie Vidaus reikalų ministerijos turi kontroliuoti spaustuves, kad spaudinių privalomieji nemokami ir mokami egzemplioriai būtų siunčiami laikantis šiame nutarime nustatytos tvarkos.

3. Pripažinti netekusiais galios:

Lietuvos TSR Ministrų Tarybos 1987 m. gruodžio 28 d. nutarimą Nr. 358 "Dėl spaudinių kontrolinių ir privalomųjų egzempliorių siuntinėjimo tvarkos tolesnio tobulinimo";

Lietuvos TSR Ministrų Tarybos 1989 m. lapkričio 27 d. nutarimą Nr. 267 "Dėl Lietuvos TSR Ministrų Tarybos 1987 m. gruodžio 28 d. nutarimo Nr. 358 "Dėl spaudinių kontrolinių ir privalomųjų egzempliorių siuntinėjimo tvarkos tolesnio tobulinimo".

Lietuvos Respublikos

Ministrė Pirmininkė K. Prunskienė

Lietuvos Respublikos

Vyriausybės Reikalų valdytojas A.Mikulis

Lietuvos Respublikos Vyriausybės

1990 m. birželio 5 d. nutarimo Nr. 199

priedėlis

**MINISTERIJOS, TARNYBOS, ĮSTAIGOS IR ORGANIZACIJOS,**

**KURIOMS NEMOKAMAI SIUNČIAMI NESLAPTŲ SPAUDINIŲ**

**PRIVALOMIEJI EGZEMPLIORIAI**

|  |  |  |
| --- | --- | --- |
| Kam siunčiama | Spaudinių rūšis | Egzempliorių skaičius |
| Lietuvos Respublikos Aukščiausioji Taryba | visų leidyklų, tarnybų, savivaldybių, visuomeninių organizacijų ir judėjimų, neformalių grupių, pavienių asmenų visomis kalbomis leidžiami spaudiniai ir periodiniai leidiniai (išskyrus leidžiamus aklųjų raštu ir smulkius spaudinius) | po 2 |
| Lietuvos Respublikos Vyriausybė | tie patys | po 2 |
| Spaudos departamentas prie Lietuvos Respublikos Vyriausybės | tie patys | po 2 |
| Spaudos kontrolės valdyba prie Vidaus reikalų ministerijos | tie patys | po 3 |
| ir tarnybos | smulkūs spaudiniai | po 1 |
| Ministerijos ir tarnybos | visi spaudiniai ir periodiniai leidiniai visomis kalbomis, leidžiami pavaldžių atitinkamai ministerijai arba tarnybai leidyklų bei organizacijų | po 1 |
| Kultūros ir švietimo ministerija | greta išvardintųjų ministerijoms ir tarnyboms spaudinių, vadovėliai ir mokymo priemonės ikimokyklinėms įstaigoms, vidurinėms, specialiosioms vidurinėms ir aukštosioms mokykloms visomis kalbomis nepriklausomai nuo leidyklų ir mokyklų, leidžiančių tuos spaudinius, pavaldumo, taip pat originali ir verstinė grožinė bei kita humanitarinio profilio literatūra | po 1 |
| Knygų rūmai | visų leidyklų ir tarnybų, savivaldybių, visuomeninių organizacijų ir judėjimų, neformalių grupių, pavienių asmenų visomis kalbomis leidžiami spaudiniai ir periodiniai leidiniai, tarp jų su grifu "Naudotis tarnyboje" | po 2 |
|  | smulkūs spaudiniai | po 2 |
|  | antras ir tolesni daliniai tiražai, visų rūšių spaudinių papildomi tiražai valstybiniai standartai, šakiniai standartai, techninės sąlygos, techninė dokumentacija | po 2 |
| Lietuvos nacionalinė Martyno Mažvydo biblioteka | visų leidyklų ir tarnybų, visuomeninių organizacijų ir judėjimų, neformalių grupių, pavienių asmenų visomis kalbomis leidžiami spaudiniai ir periodiniai leidiniai, tarp jų su grifu "Naudotis tarnyboje" (išskyrus leidžiamus aklųjų raštu ir smulkius spaudinius) | po 3 |
| Kauno J.Paleckio viešoji biblioteka | tie patys | po 1 |
| Klaipėdos I. Simonaitytės viešoji biblioteka | tie patys | po 1 |
| Šiaulių P.Višinskio viešoji biblioteka | tie patys | po 1 |
| Panevėžio G.Petkevičaitės-Bitės viešoji biblioteka | tie patys | po 1 |
| Mokslų Akademijos Centrinė biblioteka | visų leidyklų ir tarnybų leidiniai visomis kalbomis (išskyrus periodinius, taip pat leidžiamus aklųjų raštu ir smulkius spaudinius) | po 1 |
| Respublikinė mokslinė techninė biblioteka | visų leidyklų ir tarnybų moksliniai techniniai leidiniai visomis kalbomis | po 1 |

Lietuvos Respublikos

Vyriausybės Reikalų valdytojas A.Mikulis